Hof sê oor Hlaudi Motsoeneng | Maroela Media
Duisende doen reeds aansoek by Wes-Kaapse skole
Malema sê Ramaphosa slaan glo aan vroue
Vrou vas vir ontvoering in Wepener
OB wéér hof toe gesleep
Hof sê oor Hlaudi Motsoeneng
Hlaudi Motsoeneng, hoof van korporatiewe sake by die SAUK, Donderdag buite die Wes-Kaapse hooggeregshof (24 November 2016). Foto: Catherine Rice/ANA
Die Wes-Kaapse hooggeregshof het bevind dat Hlaudi Motsoeneng, die hoof van korporatiewe sake by die SAUK, afgedank moet word.
EWN berig regter Owen Rogers het bevind dat Motsoeneng geen pos by die openbare uitsaaier moet beklee nie.
Motsoeneng was vroeër as die bedryfshoof van die SAUK aangestel. Thuli Madonsela, die voormalige openbare beskermer, het in 2014 bevind dat Motsoeneng in hierdie tyd oneerlik was en 'n wanvoorstelling van sy matriekkwalifikasies gegee het, onregmatig sy eie salaris verhoog het, onregmatig senior personeellede by die SAUK afgedank het en sy magte misbruik het. Die regstellende stappe wat sy in haar verslag aanbeveel het, was dat die SAUK 'n dissiplinêre verhoor teen Motsoeneng hou.
Motsoeneng is in September vanjaar oorgeplaas van sy pos as bedryfshoof na hoof van korporatiewe sake by die uitsaaier nadat die appèlhof 'n hooggeregshofbevinding bevestig het dat sy aanstelling as bedryfshoof "irrasioneel" was en tersyde gestel moet word. Hy het 'n vyfjaarkontrak gekry in sy aanstelling as hoof van korporatiewe sake.
Die DA het egter hierdie aanstelling beskryf as "'n nuwe kontrak met dieselfde salaris" en gesê dit is irrasioneel dat Motsoeneng weereens in so 'n senior pos aangestel is ten spyte van die OB se bevindinge. Die DA het die hof versoek om ook hierdie aanstelling van Motsoeneng tersyde te stel.
Intussen het die ad hoc-komitee wat aangestel is om die bevoegdheid van die SAUK-raad te ondersoek, verlede week by voormalige personeel van die openbare uitsaaier gehoor hoe Motsoeneng glo sommige raadslede se "gunsteling" was en hoe sy aanstelling as bedryfshoof, met behulp van kommunikasieminister Faith Muthambi, ondanks baie teenstand "deurgedruk" is.
[Foto's] Topwenke vir kinders se Kersgeskenklys
Man tydens Pta-huisroof doodgeskiet
Dank hom dan af en kry klaar, hoekom alles so uitrek? Dit gee hom nog 'n salaris en langer tyd om te lobby vir support en mense op te steek en te beinvloed .. RAAK ONTSLAE VAN HOM!!!
Nou het ek nie meer 'n kersgeskenk nodig nie. Maar pasop, hierdie verkleurmannetjie is nou verseker op pad na 'n politieke loopbaan.
Ek dink nie dit pla hom nie want ek wil amper met sekerheid sê hy gaan 'n golden handshake ook nog kry. Dit is mos standaard prosesure.